**A Csajági Református Általános Iskola**

**2017/2018-as tanév törvényességi és**

**nevelési – oktatási eredményeinek fenntartói ellenőrzése**



**OM: 200630**

**Készítette: Dusicza Ferenc**

***„****Az igazi tanár nemcsak hivatalnok, aki hivatalos teendőit elvégzi,*

 *hanem lelkipásztor is, akitől mindenki elvárja, hogy a reábízott*

*lelkekkel törődjék, a kultúra harcosa is, akitől mindenki elvárja,*

*hogy a kulturális haladás érdekében önként és ingyen dolgozzék*

*és végül művész is, aki örökösen gondolatokkal foglalkozik.”*

*/*[*Mikola Sándor*](https://www.citatum.hu/szerzo/Mikola_Sandor)*/*

|  |  |
| --- | --- |
| Az ellenőrzés időpontjai: | 2017. augusztus 31.,2017. november 20.,2018. február 12.,2018. március 05.2018. április 09.,2018. június 21. |
| Az ellenőrzés helyszíne: | Csajági Református Általános Iskola |
| Az ellenőrzés tárgya: | Nevelési és oktatási eredmények ellenőrzése,tanfelügyeleti ellenőrzés eredménye,OKM eredmények,tárgyi és személyi feltételek megléte, intézményi dokumentumok ellenőrzése,intézményi önértékelés ellenőrzése. |
| Az ellenőrzés módszerei: | helyszíni ellenőrzés, beszélgetés az igazgatóval, igazgatóhelyettesekkel, gazdasági vezetővel,részvétel értekezleteken |

1. **Bevezetés**

Az intézményvezető tanév végi beszámolója igazodik:

* az éves munkatervben meghatározottakhoz, valamint
* az önértékelési tervben meghatározottakhoz.

A tanév végi beszámoló a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 149. § (1) bekezdés c) pontja szerint az önértékelési rendszert támogató informatikai rendszerbe feltöltendő dokumentum.

A beszámolóban figyelembe vételre kerültek:

**a) az intézmény működését, tevékenységét meghatározó jogszabályi háttér**

* 2011. évi CXC. törvény a nemzeti köznevelésről (Nkt)
* 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról
* 229/2012. (VIII. 28.) Korm. rendelet a nemzeti köznevelésről szóló törvény végrehajtásáról
* 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról
* 32/2012. (X. 8.) EMMI rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról
* 4/2013. (I. 11.) EMMI rendelet a két tanítási nyelvű iskolai oktatás irányelvének kiadásáról
* 277/1997. (XII. 22.) Korm. rendelet a pedagógus-továbbképzésről,
a pedagógus-szakvizsgáról, valamint a továbbképzésben résztvevők juttatásairól és kedvezményeiről
* 14/2017. (VI. 14.) EMMI rendelet a 2017/2018. tanév rendjéről
* 9/2017. (V. 19.) NGM rendelet a 2018. évi munkaszüneti napok körüli munkarendről

**Egyéb szabályzók**

* EMMI Oktatásért felelős Államtitkárság tanévkezdő kiadványa a 2017/2018 tanévre

**Belső intézményi szabályzók**

* az intézmény Alapító Okirata,
* az intézmény pedagógiai programja,
* az intézmény szervezeti és működési szabályzata,
* az intézmény házirendje,
* az intézményi önértékelés rendjére vonatkozó szabályozás,

**b) az intézményben folyó pedagógiai szakmai munka milyenségét jelző értékelések, eredmények.**

A munkatervekben meghatározott feladatokat, nagyrészt sikerült megvalósítani az intézménynek, ugyanakkor a munkaterv készítésekor még nem látható új feladatok is megjelentek. Az éves munkatervben foglaltakat teljesítették.

2018-ban intézményi tanfelügyeleti ellenőrzésre került sor.

Egyházi fenntartású intézményként minden évben finanszírozásunk jelenti a legnagyobb problémát. Szerencsére a likviditás veszélye elmúlt már fejünk fölül. Azonban csak takarékos gazdálkodással, a legszükségesebb fejlesztésekkel, tanulólétszámunk növekedésével (főként a balatonfőkajári intézményegységben, amit a képviselőtestület anyagilag is támogatott), a csajági önkormányzat anyagi segítségével sikerült leküzdeni. Finanszírozási gondjainkat tovább csökkentette, hogy az állam magasabbra emelte az alapnormatívát. A kiegészítő normatíva így kevesebb lesz, de a működésünkre úgy tűnik, hogy elég lesz az év közben utalt összeg. Reménykedünk, hogy a következő tanévtől balatonfőkajári intézményegységünkben a tanulói létszám növekedni fog, hiszen a fülei iskola sorsa bizonytalan. Több szülő is érdeklődött a tanév során. Alapító Okiratunkban a tanulói létszámot ezért ismételten módosítani kellett.

Tanévkezdésünk úgy tűnt, végre nem okoz nagyobb nehézséget. Sikerült alkalmazni egy matematika-fizika-számítástechnika szakos nevelőt. Tőle azonban a próbaidő lejárta előtt meg kellett válni mentális problémái miatt. Belső átszervezéssel a szakos ellátottságot lehetett biztosítani. A csajági intézményegységünkbe testnevelő visszatért gyesról, azonban november végén felmondott. Átmenetileg megoldódott az ő óráinak ellátása is. Ennek ellenére szakos ellátottság még mindig jónak mondható.

Az iskola eredményei folyamatosan javulnak, elismertsége partnereink körében nő. Sokan íratják át hozzánk gyermeküket. Ezek a tanulók azonban nem olyan felkészültséggel érkeznek, tanulmányi eredményeik elmaradnak a nálunk kezdő gyermekekénél. Felzárkóztatásukat megoldják a pedagógusok. A tanulmányi versenyeken és sportversenyeken elért eredmények jók.

A jó eredmények ellenére küzdünk a demográfiai hullámmal. A gyermeklétszám emelésére tett intézkedések egy része sikerrel járt. Füléről a tanév végén már több tanuló iratkozott be. Balatonfőkajárra több kisgyermekes család is költözött, akik bizalommal vannak iskolánk iránt. Csajágon viszont egy nagy létszámú osztály (17 fő) megy ki és egy kis létszámú (11 fő) jön csak be.

Az iskola honlapjának, Facebook oldalának látogatottsága ugyan nőtt, de nehézkesen kerülnek fel az információk. A honlap formája és folyamatos aktualizálása nem megfelelő.

**2.Az intézményi erőforrások felhasználásának eredményei**

**2.1.Tárgyi és eszközellátottság:**

Iskolánk 8 évfolyamos általános iskola. Balatonfőkajári intézményegységünk specialitása az eltérő tantervű osztályunk, ahol enyhén értelmi fogyatékos gyerekeket nevelünk részben integráltan.

Intézményünk felszereltsége jónak mondható. A tanításhoz szükséges segédeszközök a pedagógusok rendelkezésére állnak. A pedagógusok által igényelt kisebb értékű eszközöket beszereztük. Minden pályázati lehetőséget megragadunk és kihasználunk. Az elmúlt tanévben 5 új laptopot vásároltunk, Mindegyik intézményegységünkbe bevezettük a szélessávú internetet a sulinet mellé. Így minden teremben van internet, és a szolgáltatás minősége is jó. Egyszerre több gépet is lehet használni. Az elhasználódott sporteszközeinket folyamatosan cseréljük.

Balatonfőkajáron magánszemélytől 4 használt laptopot is kaptunk.

A nyári Erzsébet-táborokba beszerzett eszközök is maradnak az iskolákban. Rengeteg dekorációhoz szükséges anyagot, eszközt, sportszereket, hordozható hangfalat stb. vásároltunk.

A Szülői Munkaközösségtől Balatonfőkajáron 80. 000 Ft értékben fejlesztő játékokat kaptunk. Csajágon planetáriumi előadáson vehettek részt a gyermekek a Szülői Munkaközösség jóvoltából.

Az elhasználódott tanári székeket mindegyik intézményegységükben kicseréltük. (Több mint

500. 000 Ft értékben.)

Balatonfőkajáron elindult a robotika szakkör a 2. félévben. Az eszközbeszerzésre 300. 000 Ft-ot fordítottunk. Terveink között szerepel, hogy Csajágon is elindítsuk.

Intézményegységeink területén felújítási, karbantartási munkálatok csak hibaelhárítás szintjén, illetve az ÁNTSZ kötelező előírásainak megfelelően történtek. A tanév során felmerült kisebb hibákat a karbantartók kijavították (pl. ajtók-, szekrények zárainak javítása, cseréje, fénycsőcsere, padok, székek, sporteszközök javítása, 1 terem, az aula tisztító meszelése, balesetveszélyes fák kivágása).

Csajágon a veszélyessé vált lengőajtó cseréje megtörtént, ezáltal a fűtéssel is sikerült spórolni. A tetőablakokat mindegyik iskolában szigetelésre került.

Csajágon és Balatonfőkajáron is megtörtént a gázkazánok szervizelése közel 400.000 Ft értékben. Csajágon az eliszaposodott radiátorok mosását kellene elvégezni, ami 1. 000. 000 Ft-ba kerülne. Erre valószínűleg 2019 nyarán kerülhet sor.

A tárgyi eszközállomány minimálisan fejlődött (sporteszközök, játékok, könyvtárfejlesztés).

Balatonfőkajári intézményegység épülete korszerűtlen, energetikailag elavult, nincs szigetelve, a vizes blokkok nagyon rossz állapotban vannak, a nyílászáróinkon süvít be a szél, a gázkazánok gazdaságtalanok, az udvar rendkívül balesetveszélyes. Nagy örömünkre szolgált az EFOP-4.1.5-16 - Köznevelési intézmények infrastrukturális fejlesztése c. pályázat. A pályázatra jogosultak vagyunk, hiánypótlásra csak az akadálymentesítési tervet kellett csatolni. A pályázat több mint 350 milliós beruházást tartalmaz. Várjuk kedvező elbírálását immár 1,5 éve.

Nyertes pályázatok:

* HATÁRTALANUL – felvidéki körutazás / 7. osztályos tanulóinknak/: 1. 530. 400 Ft – megvalósult pályázat.
* 2017 decemberében V4-es Erzsébet táborba kapott meghívást iskolánk 25 diákja. Az országból 2 iskolát választottak ki erre a táborra.
* V4-es Erzsébet-tábor keretein belül 60 gyermek táborozhatott júniusban is kedvezményesen Zánkán (1.000 Ft-ért). Még az útiköltséget is finanszírozza az állam.
* Erzsébet-tábor keretében az idén 3 napközis tábort szervezünk, melyen130 tanulónk vett részt. A szülőket 500 Ft terheli egy hétre. A pályázatokat úgy írták meg a pedagógusok, hogy az anyagokból az iskoláknak is maradjon. A táborok megszervezésével biztosítottuk a gyermekek felügyeletét. Ezzel igyekszünk levenni a szülők válláról a gyermekek nyári szünidőben való elhelyezésének terhét.)

A 2017/2018-as tanévben is adott be az iskola pályázatot, a HATÁRTALANUL programra. A pályázati elbírálás már megérkezett. Az elnyert összeg: 1. 006. 310 Ft.

Erdei iskolába az idén ismét sikerült elmenni. Az erdei iskolai programot fele részben a szülők fizetik, fele részben az iskola támogatja.

Az idén az iskolai kirándulást Veszprémbe szervezték. A felsősök betekinthettek a Petőfi Színház kulisszái mögé, az alsósok a Vár környékével ismerkedtek. A nap zárásaként az Állatkertben töltöttek egy csodálatos délutánt. Ezt a kirándulást az iskola finanszírozza.

A jutalomkirándulást a Diákönkormányzatok támogatták. Zsolt atya az idén nem szervezett jutalomkirándulást, mert tanulóink nagy része nem látogatta rendszeresen a szentmiséket, istentiszteleteket. Ebben valóban javulnunk kellene. Kiváló tanulóink Budapesten, a Fővárosi Nagycirkuszban jártak Az egyik apuka felajánlására a Városliget étteremben elkölthettek egy finom ebédet.

A csajági önkormányzat 2017-es évben 4 millió forinttal támogat bennünket. Felét a rekortán pálya önrészébe számolták el, felét működési támogatásra költhetjük. A balatonfőkajári önkormányzat rendszeresen utalja havonként a megállapodás szerinti működési támogatást.

**2.2 Személyi feltételek**

**2.2.1 Pedagógus létszám**

|  |  |  |
| --- | --- | --- |
|  | **2017/2018-as tanév eleji létszámok** | **2017/2018-as tanév végi létszámok** |
| **főállású** | **22 fő****4 tartósan távol levő** | **23 fő****4 tartósan távol levő** |
| **részmunkaidős** | **4 fő** | **3 fő** |
| **óraadó** | **3 fő** | **4 fő** |
| **ped. asszisztens** | **3 fő (1 fő közfoglalkoztatottként)** | **3 fő (1 fő közfoglalkoztatottként)** |

Finanszírozott álláshelyek száma: 19,5 fő (11,8 tanulónként 1 pedagógust számítva)

A fenntartó által engedélyezett létszám: 30 fő

A 2017/2018-as tanévben a szakos ellátottság nem 100%-os. A kémia tantárgy tanítását a biológia – földrajz szakos pedagógus végezte. A vizuális kultúra tanítását Csajágon a 7-8. osztályban rajz szakkollégiummal rendelkező tanító látta el.

November végén matematika-fizika-számítástechnika szakos tanár mentális problémái miatt meg kellett válni, testnevelés szakos pedagógus szintén november végén mondott fel. Helyettesítésüket belső átszervezéssel és 2 új pedagógus alkalmazásával sikerült megoldani. Csajágra nem sikerült testnevelés szakost felvenni, ezért tőle a tanév végén meg kellett válni. Balatonfőkajárra egy magyar-könyvtár szakos pedagógust alkalmaztak. 2018. február 01-jétól a számítástechnika órákra egy mérnököt alkalmaztak.

Az oktató-nevelő munkát 3 pedagógiai asszisztens segíti. (1 fő Balatonfőkajáron, 2 fő Csajágon.) A tanév során azért vált szükségessé az alkalmazásuk, mert az ebédeltetésre, felügyeletre, szabadidős tevékenységre nem a pedagógus óraszámból kell elvenni. A következő tanévtől Balatonfőkajáron is szükségessé válik 2 pedagógiai asszisztens alkalmazása a megnövekedett tanulói létszám miatt, illetve a pedagógus óraszámok csökkentése (pedagógusok leterheltségének csökkentése) miatt.

A nevelő és oktató munkát logopédus. és gyógypedagógus segítette még. Iskolapszichológus alkalmazása nem lenne kötelező, de úgy gondoljuk, hogy munkájára nagy szükség van.

Az igazgató munkáját továbbra is két igazgatóhelyettes segíti. A döntéseket úgy igyekeznek meghozni, hogy azok az iskola érdekeit szolgálják. A munkaközösség-vezetők is segítik megvalósítani a törekvéseket.

A diákönkormányzatokat segítő pedagógusok igyekeznek bevonni a gyerekeket az iskola életébe. A szülőkkel való kapcsolattartás mozgatórugói.

**2.2.2. Technikai dolgozók száma**

|  |  |
| --- | --- |
| **munkakör** | **2017/2018-as tanév végi létszám** |
| **Balatonfőkajár** | **Csajág** |
| **gazdasági vezető** | **1 fő** |
| **iskolatitkár** | **1 fő** | **1 fő** |
| **takarító** | **2 fő /teljes állásban/** | **2 fő /6 órás/** |
| **konyhai kisegítő** | **-** | **1 fő (közfoglalkoztatottként)** |
| **karbantartó** | **1 fő**  | **1 fő vállalkozóként** |
| **rendszergazda** | **1 fő vállalkozóként fél állásban** |

**2.3. Tanulói létszámok**

|  |  |  |
| --- | --- | --- |
|  | **2017. okt-1-jei adatok** | **2017/2018. tanév végi** **adatok** |
| **Balatonfőkajár** | **Csajág** | **Balatonfőkajár** | **Csajág** |
| **Tanulói létszámok** | **93** | **127** | **102** | **124** |
| **1.osztályosok****száma** | **10** | **14** | **12** | **14** |

|  |  |
| --- | --- |
|  | **2017/2018. tanév végi** **adatok** |
| **Balatonfőkajár** | **Csajág** |
| **Bejáró tanulók** | **39** | **67** |
| **Napközis tanulók** | **62** | **77** |
| **SNI-s tanulók** | **17** | **13** |
| **BTMN-s tanulók** | **21** | **12** |
| **HH tanulók** | **2** | **-** |
| **HHH tanulók** | **5** | **3** |

A tanév során Csajágról és Balatonfőkajárról is 5-5 tanuló távozott intézményünkből. 6 tanuló családja elköltözött, 4 tanuló szülei nem tudtak azonosulni iskolánk értékrendjével. A tanulói létszám az október 1-jei statisztika alapján 220 fő. Az előző évi, 2016/2017-es október 1-jei létszám 227 fő volt. Mindegyik iskolából nagyobb létszámú nyolcadik osztály ment ki, kisebb létszámú 1. osztály jött be. Örvendetes, hogy Balatonfőkajáron a tanév végére 100 fő fölé emelkedett a létszám. Többen költöztek Balatonfőkajárra, illetve akik Balatonkenesére íratták 1. osztályba gyermeküket, ők a tanév során áthozták hozzánk őket. Füléről is újabb 2 tanuló iratkozott át a 2. félévben.

Bejárós tanulóink szüleit bizonyára az önkormányzat által felajánlott 10.000 Ft is inspirálta.

Tanulói létszámunk az elmúlt tanévekben folyamatosan csökkent. A hullámvölgy a 2015/2016-os tanév volt. 88 fővel indultunk Balatonfőkajáron. A 2016/2017-es tanévet viszont már 95 fővel kezdhettük. Az idei tanévet 93 fővel kezdtük. Fülén végre megtaláltuk azt a szülői réteget, akik színvonalasabb oktatást szerettek volna gyermekeiknek.

A demográfia csökkenése ellenére Balatonfőkajáron nő a tanulói létszám. Csajágon viszont mindig néhány tanulóval kevesebb. Már látjuk, hogy a következő tanévtől erőinket Csajágra kell koncentrálni. Többet kell hallatni hangunkat Berhidán. Jobban meg kell mutatnunk magunkat. Szerencsére polgármester úr és az óvoda vezetése is azon van, hogy mind az óvodát, mind az iskolát egyre több küngösi, berhidai szülő válassza.

Iskolabuszunkra a 2017/2018-as tanévben is a RÉ-BUSZ-szal szerződtünk. A buszon kíséretet biztosítunk, így az óvodába jövő és a kisiskolás gyerekek szülei is biztonságban tudhatják gyermekeiket. A busz Fülére is megy, hiszen eddig a balatonfőkajári önkormányzat kisbuszával szállítottuk a gyerekeket. 2017. szeptember 1-jére kinőttük a kisbuszt.

**2.4. Humánerőforrás fejlesztése:**

2018-ban az Oktatási Hivatal intézményi ellenőrzést tartott. Az intézményi munka értékelése 7 kompetencia területet érintett.

Az intézményi ellenőrzést követően elkészült az intézkedési terv. Ennek rövidített változatát mutatom be. Dőlt betűvel jelölöm az intézményvezető és a tantestület megoldásra tett javaslatait.

**Kiemelkedő területek (Intézményi tanfelügyelet értékelése)**

1. **Pedagógiai folyamatok**
* Stratégiai és operatív dokumentumok koherens kezelése
* Tanulási eredmények követése, elemzése, értékelése
* A kiemelt bánásmódot igénylő tanulókkal való foglalkozás, integráció
1. **Személyiség- és közösségfejlesztés**
* Az iskolavezetés kommunikációja a szülőkkel, a pedagógusokkal, az intézmény partnereivel
* Az enyhén értelmi fogyatékos tanulók integrálása
* Részvétel a település életében
* Erkölcsi, hitéleti nevelés betartása, betartatása
* Hagyományok ápolása
* Szülők és iskola kapcsolata: a szülők bíznak az intézményben, támogatják pedagógiai tevékenységét
1. **Eredmények**
* Mérési eredmények követése, elemzése, értékelése
* Eredményességre való törekvés
1. **Belső kapcsolatok, együttműködés, kommunikáció**
* Az intézményt érintő döntések, azok előkészítése során a munkatársak és partnerek nézeteinek figyelembe vétele
* Az igazgatóhelyettes és a munkaközösség-vezető segítik a vezető munkáját, az intézményvezető a munkamegosztással elősegíti az intézmény működését
* Továbbképzésekre, megújulásra lehetőséget teremt a vezetőség, támogató ebben, és megteremti a feltételeket
1. **Az intézmény külső kapcsolatai**
* Az iskolában folyó képzésbe-nevelésbe beleolvad a DÖK
* Programok, művészeti tevékenységek vonzerők a beiskolázás szempontjából
* Családias és keresztény erkölcsökön nyugvó oktatási-nevelési rendszer
* Kapcsolat a fenntartóval, a SZMK-val, önkormányzattal, civil és pedagógiai szervezetekkel
* Tájékoztatási kötelezettségei a jogszabálynak megfelelőek
1. **A pedagógiai munka feltételei**
* Továbbképzésekre, megújulásra lehetőséget teremt az intézmény, a vezetőség támogató ebben
* A pedagógusok erősségeinek ismerete, hasznosítása
* Az intézmény programjainak sokszínűsége
1. **A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés**
* Az intézmény által kitűzött célok a Kormány és az oktatásért felelős miniszter által kiadott tantervi szabályozó dokumentumban előírt és a jogszabályban megfogalmazott elvárásokkal koherens.
* A tervekben jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók.
* Minden tanév tervezésekor megtörténik az intézmény tevékenységeinek, terveinek ütemezése, ami az éves munkatervben és más fejlesztési, intézkedési tervekben rögzítésre kerül.
* Az intézmény a stratégiai céljainak megvalósulását folyamatosan nyomon követi.

**Fejleszthető területek felsorolása:**

1. **Pedagógiai folyamatok**
* Tervezettebb belső ellenőrzés (*Ellenőrzési dokumentáció készítése a tanév elején minden munkavállalóra vonatkoztatva.)*
1. **Személyiség- és közösségfejlesztés**
* Nagyobb teret adni a munkaközösségek, munkaközösség-vezetők munkájának *(Alakuló értekezleten külön szekcióban javaslatok, ötletek összegyűjtése. Nevelési értekezleteken egy-egy probléma részletesebb megvitatása előzetes felkészülés alapján munkaközösségenként.* *Rendszeres vezetői megbeszéléseken a munkaközösség-vezetők részvétele.)*
* Továbbképzés, tanulás tervezése konkrétabban jelenjen meg a tervezési dokumentációban (*Az éves munka értékelése, tapasztalatok, vélemények összegyűjtése.)*
1. **Eredmények**
* Kompetenciamérés eredményeinek javítása *(Az OKM intézkedési tervet minden évben felülvizsgáljuk, abban megfogalmazzuk feladatainkat. A feladatok megvalósulását folyamatosan értékeljük.)*
1. **Belső kapcsolatok, együttműködés, kommunikáció**
* Az információáramlás időbeliségének és pontosságának javítása (*Az éves munkatervet e-mailben mindenkinek elküldeni. Az értekezleten elhangzottakról rövid írásbeli emlékeztető készül, melyet azok is megkapnak, akik hiányoztak a megbeszélésről.(tanáriban kifüggesztve, e-mailben mindenkinek elküldeni.))*
1. **Az intézmény külső kapcsolatai**
* További innovatív, fejlesztő partner, támogató megtalálása (*Külső kapcsolatok építése, közös programok szervezése.)*
* A munkaközösségi munkák hagyományainak, szokásrendszerének megteremtése (*Nevelési értekezleteken egy-egy probléma részletesebb megvitatása előzetes felkészülés alapján munkaközösségenként.)*
* A két telephely egységesülése *(A 2 telephely közti kommunikáció javítása a gyakoribb információcserével. Egyéni beszélgetések. Ötletbörze. Év végi beszámolók alapján értékeljük a változtatások eredményeit.)*
1. **A pedagógiai munka feltételei**
* Az infrastrukturális fejlesztések tudatosabb tervezése (*Minden tanteremre, feladatra vonatkozóan a pedagógusok felmérik a rendelkezésükre álló eszközök állapotát, mennyiségét. Hosszabb távra szóló javaslatokat fogalmaznak meg. Internetes hozzáférés javítása, ajánlatok más szolgáltatóktól. Laptop minden tanteremben.)*
* Az egyének és csoportok döntés-előkészítésbe való bevonása és annak dokumentálása *(Projektcsoportok létrehozása. Pályázatok figyelése, költségvetés átgondolása.* *A pedagógusok által tett javaslatok alapján 5 évre szóló fejlesztési tervet készít a vezetőség, melyet a tanévet záró értekezleten véleményez és elfogad a nevelőtestület.)*
1. **A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés**
* A munkaközösségek munkájának stabilizálása (*Rendszeres vezetői megbeszéléseken a munkaközösség-vezetők részvétele.)*
* A két telephely egységesítése, az áttanítások miatt a terhelések lehetséges csökkentése *(A 2 telephely közti kommunikáció javítása a gyakoribb információcserével.)*
* A tanári kar munkájának nagyobb elismertetése úgy, hogy jobban megismerjék a településen élők az iskola erényeit *(Fenntartóval való egyeztetés a szükséges forrásokról. Jutalmazási rendszer kidolgozása, források biztosítása Külső kapcsolatok építése, közös programok szervezése.)*

Jelentős anyagi ráfordításokkal próbálják növelni a pedagógusok módszertani felkészültségét, de a tanárok is vállalják a továbbképzések finanszírozását. Egy pedagógus önerőből végzi a közoktatási vezető kurzust. Egy pedagógus a szakos ellátottság biztosítása érdekében tanítóként a matematika műveltségterületen végzett. Az önképzést a helyileg szervezett bemutató órák, óralátogatások és óramegbeszélések erősítették.

A pedagógusokra vonatkozó adminisztrációs munkák elvégzésének színvonala az előző évihez képest mindig mutat némi javulást. A pedagógusok többsége sokkal figyelmesebb, folyamatosan vezeti a naplókat, egyéb dokumentumokat. Rendszeresen beírja, aláírja az órákat, esetleges elmaradásokat rövid időn belül pótolja. Az igazgató, igazgatóhelyettesek, valamint az osztályfőnökök nagy része figyelemmel kíséri a szaktanárok naplóvezetési tevékenységét, figyelmeztetnek a hiányok pótlására, ennek ellenére sem sikerül mindig a határidők betartása. Ezért támogatom, hogy a következő tanévtől bevezessék az E-naplót.

A tantestületben vállalt plusz feladataikat a pedagógusok döntő többségében megfelelően elvégezte. Ez vonatkozik – a munkatervben szereplő feladatokat ellátó – osztályfőnökökre, munkaközösség-vezetőkre, tantárgyi felelősökre és az egyéb megbízást ellátó pedagógusokra egyaránt. A fenti pozitívumok ellenére a feladatok jobb elosztására, az egységesebb „teherviselésre” még jobban oda kell figyelni – a tanfelügyelet is ezt hozta ki fejlesztendő területnek.

A tanulók szociális helyzetéről az osztályfőnökök szereztek információkat, melyeket személyes elbeszélgetéssel és különböző osztályprogramokhoz kapcsolódó pedagógus-szülő találkozókon szereztek be. A fogadó órákra is várták a szülőket a pedagógusok.

Ugyan nem kötelező az iskolákban az ifjúságvédelmi felelős, de az intézmény vezetése fontosnak tartja, hogy egy kézben összpontosuljanak a problémás esetek, ők képviseljék az ügyeket. Munkájukért 2 óra órakedvezményben részesülnek. Munkájukat lelkiismeretesen, a törvényi előírásoknak megfelelően végzik.

A munkaközösség-vezetők feladata, hogy ne csak szakmailag fogják össze az azonos szakos pedagógusokat, hanem személyes példamutatással végezzék iskolai munkájukat, ezzel is ösztönözve őket a színvonalasabb tanári munkára.

A folyamatosan növekedő feladatok: a már szinte teljesíthetetlen adminisztráció, a változó törvényi szabályozás követése, az alapdokumentumaink módosítása a törvényi előírásoknak megfelelően rengeteg idejét köti le az iskolavezetésnek. Mindezek mellett természetes módon „kötelező” feladat az iskola évközi oktató-nevelő munkájának irányítása. Így talán nem is meglepő, hogy az iskolavezetés tagjainak nehézséget okozott a tanórák látogatása, de az alapvető elvárást eddig ezen a téren is teljesítették.

**2.5. Nevelési értekezletek:**

A tanév során öt nevelési értekezletet tartottak. Nevelési értekezletek témái: a diákok tanulási motivációjának növelése, neveltségi szintje, a lemorzsolódással veszélyeztetett tanulókkal való hatékonyabb foglalkozás, az elvégzett munka eredményességének értékelése, szakmai megújulás, az intézményi önértékeléssel kapcsolatos feladatok valamint a kompetenciamérés eredményének javítási lehetősége volt. Az értekezleteken a fenntartó egyházat képviseltem.

**3.A pedagógiai programban megfogalmazott célok teljesülése**

A módosított nemzeti alaptanterv, mint a legmagasabb szintű szabályozás biztosítja a közoktatás egységességét. A kerettantervvel, az iskola helyi tantervével igyekeztek elősegíteni a közös műveltségi alapok érvényesülését iskolai munka alkalmazkodását a települések körülményeihez, természetesen lehetőséget adva az intézményegységek önálló profiljának megerősítésére és a kompetenciák fejlesztésére. Törvényi előírásoknak megfelelően módosították önértékelési rendszerüket, elvégezték az önértékelési tervben rögzített feladatokat, felkészültek a tanfelügyeleti ellenőrzésre.

**3.1. Kiemelt feladatok és eredményeik az intézményi munkaterv alapján**

* **A keresztyén református arculat erősítése** családi istentiszteletek tartásával, csendes nap (hagyományteremtés szándékával kórustalálkozó) szervezése, napkezdő csendes percek tartásával, az adventi, karácsonyi, húsvéti, pünkösdi ünnepi istentiszteleteken való szolgálattal.
* **Az iskolában működő munkaközösségek átszervezése**, adottságaiknak megfelelően (két intézményegység – egy tantestület) alsós és felsős munkaközösségek vannak, ezért fontos az intézményegységek közötti információáramlás biztosítása.
* A **kompetencia alapú oktatás**, **az intézményben a kompetencia-mérések eredményének javítása,** hatékony módszerek elsajátítása, a pedagógusok önművelése, továbbképzése ebben a tanévben a szakmódszertani képzések elsőbbséget élvezetek. Sajnos az erre a tanévre tervezett bemutató órák elmaradtak. 8. osztályosaink a tanév végén a felső tagozatos anyagból vizsgát tesznek magyar nyelvtanból, irodalomból, angol nyelvből, matematikából és történelemből.
* **A kommunikációs képességek sokoldalú fejlesztése** minden tanóra fontos feladata. Az elsősök logopédiai szűrése és fejlesztése megtörtént.
* A **részképesség zavaros tanulók kiszűrése** az első évfolyamon a DIFER méréssel történt. Fejlesztésük, felzárkóztatásuk a fejlesztő pedagógussal közösen eredményes volt. Az elsősök logopédiai szűrése és fejlesztése megtörtént.
* **A lemorzsolódással veszélyeztetett tanulók azonosítása** már az előző tanévben is feladat volt. A tanulók adatait a KIR-be is fel kell tölteni, tehát jelenteni kell az Oktatási Hivatalnak. Törvényi kötelezettségének eleget tett az intézmény. Balatonfőkajári intézményegységünkbe szakmai-törvényességi ellenőrzés is történt. Az ellenőrzés során mindent rendben találtak. A tanév végi eredmények alapján iskoláink nem tartoznak a veszélyeztetett intézmények közé. A megkezdett intézkedéseket tovább kell folytatni és fejleszteni. Minél előbb szeretnék kiszűrni a lemorzsolódással veszélyeztetett tanulókat, ezért az alsó tagozatosokra is elkészítik . A pontosabb helyzetkép feltárása érdekében 4. osztályosok a tanév végén egységes követelmények alapján szövegértésből és matematikából az alsó tagozatot összefoglaló felmérést írtak.
* A **tehetséges tanulókkal való foglalkozás** iskolánk pedagógiai programjában is alapvető célként szerepel. Az iskolai és területi, megyei és országos versenyeken elért eredmények is bizonyítják, hogy tanítóink ezt az időigényes feladatot is nagyon komolyan veszik. Kórustalálkozót, házi versenyeket szerveztek. Számos szakkört indítottak a felmerülő igényeket is szem előtt tartva. Számos szabadidős lehetőséget biztosítottak tanulóinknak (színház- és múzeumlátogatás, táborozások). Az OH felkérésére 4. osztályosainkkal elvégezték a MATALENT mérést.
* **A hátrányos helyzetű és a különleges bánásmódot igénylő tanulók esélyegyenlőségének javítása** érdekében az elkészült intézkedési tervek szerint haladtak. A lemorzsolódással veszélyeztetett tanulóinkat beazonosították, számukra korrepetálásokat, fejlesztő foglalkozásokat biztosítottak. Tanórákon éltek a differenciálással. Új pedagógiai eljárásokat, módszereket próbáltak ki, „honosítottak”, a tanulói tevékenykedtetést helyezték előtérbe. Az SNI-s és BTMN-es tanulónknak fejlesztő foglalkozásokat szerveztek. A gyerekek fejlesztése a szakvéleményekben megfogalmazottak alapján történt. A tantestületben megfogalmazódott, hogy a rengeteg befektetett energia, mégsem hozza meg az elvárt eredményeket, ezért a következő tanévben szeretnének megismerkedni, esetleg adaptálni a KIP programot. Az egyházközség támogatja kezdeményezésüket.
* **A tanulóink edzettségének növelése, a sport tömegesítése** fontos feladat. Tanulóink fittségi mutatóinak növekedése a cél. Házi versenyeket, túrákat szerveztek. Megszervezték alsósainknak az úszásoktatást. Sajnos ez önköltséges, de sok szülő élt a lehetőséggel. Iskolánk az útiköltséget támogatta.
* **A tanulók motivációjának erősítése** az értékelő tábla segítségével, iskolagyűlések tartásával, a jutalomkirándulás megszervezésével.
* **A magatartási problémák csökkentésére** tett intézkedések egy része bevált. Az elkészült diák etikai kódex betartása és betartatása nem mindig eredményes. Az etikai kódexben igyekeztek röviden, egyszerűen, világosan, mindenki számára érthetően megfogalmazni az elvárásokat. Tanulóink többsége be is tartja, de mindig vannak ellenállók. A baj, hogy a szülők sem mindig támogatják erőfeszítéseinket (frizura, körömlakk, öltözék stb.)
* Törvényi előírásoknak megfelelően átszervezték az iskolai önértékelési csoportot, mely elkészítette iskolánk **2017-2018-as éves önértékelési tervét**, melyet többször kellett módosítani az intézményi tanfelügyelet miatt. Éves terv alapján a vezetőség az óralátogatási feladatokat is elvégezte.
* **A honlap fejlesztése** örökös fejtörést okoz. Évek óta célként tűzik ki a hatékonyabb kommunikáció érdekében, de még mindig nem sikerült megtalálni a hozzá értő szakembert. A Facebook oldal azonban nagyon kedvelt a szülők és tanulók körében egyaránt.
* **Az iskolai alapdokumentumok felülvizsgálata** megtörtént. Elkészült az új beiskolázási terv. Elkészült az újdonságként jelentkező Honvédelmi Intézkedési Terv is.

**3.2. Országos mérési eredmények**

Az Nkt. 80. § (9) bekezdése alapján a 2017/2018. tanévben országos mérés, értékelés keretében gondoskodni kell a **tanulók fizikai állapotának és edzettségének vizsgálatáról.** A vizsgálatot az iskoláknak –az 1-4. évfolyamán tanulók kivételével – a nappali rendszerű iskolai oktatásban részt vevő tanulók esetében. Törvényi kötelezettségünknek eleget tettünk. Az alsó tagozaton tanulóink fizikai állapotát továbbra is a Mini HUNGAROFIT-tel mérjük. A mindennapos testnevelés bevezetésének ellenére tanulóink fizikai állapotában nem történt javulás. A gyerekek egyre kevesebbet mozognak. Inkább az okostelefonok kerültek előtérbe.

A 2017/2018-as tanévben a kötelező NETFIT méréseket, ötödiktől nyolcadik osztályig bezáróan Balatonfőkajáron 45, Csajágon 58 tanulóra mérten végeztük el.

**Balatonfőkajár Csajág**

**5. osztály 45 % 69 %**

**6. osztály 72 % 66 %**

**7. osztály 65 % 61 %**

**8. osztály 56 % 63 %**

 **Átlag 59,5 % 64,75 %**

Az országos átlagok a következők 11-14 éves korig, évente: 70,2; 70,8; 71,8; 72,7. A fenti táblázatban az átlagtól jelentősen elmaradót piros, a felette lévőt zöld színnel jelöltem.

Rengeteg elemzést lehet végezni egyénenként, osztály szinten, iskolai szinten, akár tesztenként, de testnevelők kiemelt feladatuknak azt tekintik, hogy az egyének magukhoz mérten fejlődést mutassanak, és a saját képességeikhez mérten a lehető legjobb teljesítményt érjék el.

Intézményünkben a legtöbb figyelmet az állóképességi futásra, az ütemezett fekvőtámaszra és a hajlékonysági tesztre kell fordítani. Az ütemezett hasizom, a kézi szorítóerő és a helyből távolugrás tesztekben jó eredményeket értek el tanulóink.

Az iskolák hatodik és nyolcadik évfolyamán angol vagy német nyelvet első idegen nyelvként tanulók körében le kellett folytatni a Hivatal által szervezett **írásbeli idegen nyelvi mérést**. A tanulók idegen nyelvi szövegértési készségeit vizsgáló mérőeszközöket a Hivatal készítette el, a vizsgálatot az iskola pedagógusai végezték. Mérési eredményeink nem igazán jók. Az új tanár nénit nehezen akarják elfogadni a gyerekek. Az okokat keressük. A következő tanévben gyakrabban látogatjuk az angol nyelvi órákat.

|  |
| --- |
| **Az országos idegen nyelvi mérés eredményei** **2017/2018. Balatonfőkajár** |
|  | **60% felett** | **60% alatt** | **Teljesítmény** |
| 6. osztály | 1 | 6 | 15 pont 49,7% |
| 8. osztály | 5 | 5 | 26 pont 64,8% |

|  |
| --- |
| **Az országos idegen nyelvi mérés eredményei** **2017/2018. Csajág** |
|  | **60% felett** | **60% alatt** | **Teljesítmény** |
| 6. osztály | 3 | 4 | 18,8 pont 62,4% |
| 8. osztály | 3 | 12 | 17,7 pont 44% |

Az általános, a középfokú iskola igazgatója az Nkt. 80. § (1) bekezdése alapján a 2016/2017. tanévben és a korábbi tanévekben megszervezett országos **alapkészség, képesség mérésről** a Hivatal által feldolgozott és közzétett tanulói és intézményi adatok alapján, feladatellátási helyenként elemzi az intézmény pedagógiai munkáját, különös tekintettel az azonos iskolatípusok országos átlagadataival való összehasonlításra, az iskola családi háttérindexéhez mért iskolai pedagógiai teljesítményekre, az iskola pedagógiai fejlesztő munkájának hatására, és a mérési eredmények időbeni változásaira. Ennek keretében az iskola igazgatója azonosítja az intézményi pedagógiai munka erősségeit, gyengeségeit és intézményi intézkedési tervben határozza meg az intézményi pedagógiai munka eredményességének fejlesztése érdekében szükséges intézkedéseket. Törvényi kötelezettségünknek eleget téve elkészítettük intézményegységeink intézkedési tevét. Következő évi munkatervünket, feladatainkat már ennek alapján állítjuk össze.

**Szövegértés 6. osztály 2016/2017.**



**Matematika 6. osztály 2016/2017.**



**Szövegértés 8. osztály 2016/2017.**



**Matematika 8. osztály 2016/2017.**



**3.3. A munkaközösségek legfontosabb tapasztalata**

A munkaközösségek tevékenységüket a tanév elején elkészített és elfogadott munkaterv alapján végezték. Az alsó tagozatos munkaközösség alapfeladatának tekintette az alapozó funkciók erősítését, a készségek, képességek, kompetencia területek fejlesztését. Mindezt az életkori sajátosságoknak megfelelően, a fokozatosság elvének betartásával és a tapasztalatokon nyugvó megismerési módszerek alkalmazásával valósították meg. A felső tagozatos munkaközösség fő célkitűzése volt ebben a tanévben is a nevelő-oktató munka erősítése, hatékonyságának növelése, különös tekintettel az anyanyelvi és a matematikai kompetenciafejlesztése, az elvégzett felmérések figyelembe vételével a hiányosságok pótlása.

A tanév elején munkatervekben foglalt vállalásokat teljesítették. A következő tanév feladata: még jobban kell törekedni arra, hogy az ismeretszerzést a játék, a tevékenykedtetés jellemezze. A frontális és az egyéni munkaforma mellett nagyobb hangsúlyt kell fektetni a csoportos-és páros munkaformákra is. A kompetenciafejlesztésnek hangsúlyosabban kell megjelennie. A házi feladatokat tudatosabban kell feladni. A füzeteket rendszeresebben kell ellenőrizni. A tanórai magatartásnak javulása fontos lenne. A Pedagógiai Programban meghatározottak szerinti érdemjegyek adása és ezek pontos dokumentálása. A KIP program megismerése..

**4. Tanítási-nevelési folyamatok eredményessége**

**4.1.1. A balatonfőkajári intézményegység statisztikai adatai:**

*Tanulmányi átlag*: 4,03 (Eltérő alsó: 4,33; Eltérő 4,42)

*Szorgalmi átlag*: 3,97 (Eltérő: 4,00)

*Magatartás átlag:* 4,00 (Eltérő: 4,5)

*Kitűnő és jeles tanulók száma:* 19 fő (Eltérő: 1 fő)

*Bukások száma*: 7 fő (Eltérő: 1 fő)

*Hátrányos helyzetű tanulók száma*: 1 fő (Eltérő: 1 fő)

*Halmozottan hátrányos helyzetű tanulók száma:* 5 fő (Eltérő: - fő)

*SNI-s tanulók száma:* 12 fő (Eltérő: 5 fő)

*BTMN-es tanulók száma:* 21 fő (Eltérő: -)

*Dicséretek száma:* 134 (Eltérő: 2)

*Büntetések száma*: 53 (Eltérő: 87)

*Az iskola hiányzási átlaga*: 12,85 nap/fő (Eltérő: 33,4 nap/fő)

 **4.1.2. A csajági intézményegység statisztikai adatai:**

*Tanulmányi átlag*: 4,00

*Szorgalmi átlag*: 3,96

*Magatartás átlag:* 4,07

*Kitűnő és jeles tanulók száma:* 24 fő

*Bukások száma*: 3 fő

*Hátrányos helyzetű tanulók száma*: - fő

*Halmozottan hátrányos helyzetű tanulók száma:* 3 fő

*SNI-s tanulók száma:* 13 fő

*BTMN-es tanulók száma:* 12 fő

*Dicséretek száma:* 207

*Büntetések száma*: 87

*Az iskola hiányzási átlaga*: 14,25 nap/fő

**4.2. A tanulók beiskolázása és továbbtanulása**

Szeptember elején a szokásos év eleji szülői értekezleten előzetes tájékoztatást kaptak a szülők a korábbi évek beiskolázási tapasztalatairól.

A középiskolákból folyamatosan kaptuk az információkat e-mailen vagy szórólap formájában, amit az osztályfőnök továbbított a diákok felé. Az osztályfőnök szervezésében részt vehettek Veszprémben és Székesfehérváron a megyei továbbtanulási rendezvényen.

Folyamatosan tájékoztattuk a diákokat és szüleiket az időszerű időpontokról.

Pályaválasztást segítő rendezvényeken vettek részt 7. osztályosaink Budapesten és Balatonfűzfőn a szakmák éjszakáján.

**Beiskolázási eredményeink Balatonfőkajáron:**

|  |  |  |
| --- | --- | --- |
| **gimnázium** | **szakgimnázium** | **szakközépiskola** |
| **1 fő** | **5 fő** | **3 fő** |

**Beiskolázási eredményeink Csajágon:**

|  |  |  |
| --- | --- | --- |
| **gimnázium** | **szakgimnázium** | **szakközépiskola** |
| **2 fő** | **10 fő** |  **5 fő** |

**4.3. Mérések, értékelések eredményei**

A teljesítményértékelés egyik kiemelt szelete a tanulói teljesítmények értékelése. Ehhez a 4. osztályosok matematika és szövegértés mérése egységes követelmények alapján az alsós tananyagot összefoglalóan, nyolcadik osztályosaink tanév végi vizsgái, valamint az évente ismétlődő országos kompetenciamérések jelentenek támpontot. Helyi mérések és az országos kompetenciamérések is azt bizonyítják, hogy vannak kiemelkedő képességekkel rendelkező gyermekeink, de az átlag alatt teljesítő motiválatlan tanulóink is.

**4.4.1. Jelentősebb versenyeredményeink Balatonfőkajáron:**

Számos dobogós hely lett a mienk. Ezek közül a teljesség igénye nélkül:

**Simonyi helyesírási verseny megyei fordulóján** **6. hely**

**Területi matematika verseny** Balatonfüred 2. osztály **3. hely; 4. hely**

3. osztály **4. hely; 5. hely**

4. osztály **1. hely; 2. hely**

Enying területi **zsoltáréneklő verseny 1. hely**

Peremarton területi **népdaléneklő verseny 3. hely; 2. hely**

**Történelem országos levelező verseny 3. hely.**

Lovászi körzeti **történelem verseny** csapatban **4. hely**

Enying területi **hittanverseny** csapatban **4. hely**

**Megyei atlétika verseny** 60 m síkfutás **2. hely**

**4.4.2. Jelentősebb versenyeredményeink Csajágon:**

Számos dobogós hely lett a mienk. Ezek közül a teljesség igénye nélkül

**Megyei atlétika verseny** **súlylökés 1. hely; országos 8. hely.**

**kislabda hajítás: 4. hely**; **60 m-es síkfutás 3. hely**.

**Megyei 1. hely U14-es csapatban.**

**Körzeti mezei futóverseny 1. hely.**

**Országos Református Zsoltár Énekversenyen arany, ezüst és bronz minősítések.**

**Enying területi** **hittanverseny** csapatban: **1. hely**

**Történelem országos levelező verseny 3. hely.**

**Lovászi körzeti** **történelem verseny** csapatban **4. hely.**

**Területi** **matematika versenyen** Balatonfüreden **10 hely; 7. hely.**

**4.5. Környezetvédelmi és egészségnevelési programunkból** a következők valósultak meg:

papírgyűjtés, elemgyűjtés, elektromos hulladékgyűjtés, tömegsport, focisuli, fejlesztő torna és túrázások. Júniusban a 7. osztályosok 4 napos felvidéki körutazáson vettek részt a Határtalanul program keretében. Az 5. és 6. osztályosaink erdei iskolában voltak.

A mi gyermekeink sem maradtak nyári tábor nélkül: az Erzsébet-tábor program keretében 60 tanulóval jutottunk el Zánkára. Három napközis táborunkat 130 gyermek vette igénybe (kézműves, sport, természetbúvár).

**4.6. Gyermekbalesetek**

Súlyos baleset az iskolában nem történt. A tanévben regisztrált balesetek száma: 2.

Az iskolai tanulóbalesetek megelőzése érdekében minden évben az első osztályfőnöki órán, baleseti oktatáson vesznek részt tanítványaink. Az oktatásról jegyzőkönyv készül, melyet minden tanuló aláír. A balesetveszély szempontjából fokozottabb tárgyaknál (pl. testnevelés, kémia, technika) a szaktanár az első tanítási órán ismerteti a tantárgy veszélyforrásait, s ezek megelőzésére felhívja a tanuló figyelmét. Kirándulásokon, túrákon való részvétel előtt újabb balesetvédelmi oktatáson vesznek részt a tanulók.

A tanév során a tanórai szünetekben a tanári ügyelet alkalmazásával próbálják meg kiküszöbölni a véletlenszerű baleseteket, sérüléseket. Az iskolabuszhoz kísérik a gyermekeket, a buszon felügyeletet biztosítanak.

**4.7. Kulturális programjainkról:**

Iskolai megemlékezést tartottunk október 1-jén, a zene világnapján; október 6-án, az aradi vértanúk emléknapján; január 22-én, a magyar kultúra napján. Júniusban a nemzeti összetartozás jegyében témanapot szerveztünk.

Ünnepi műsorral készültek augusztus 20-ára, október 23-ára, karácsonyra, március 15-ére, és anyák napjára.

Élményekben gazdag volt a farsang. A szakmai napokon szervezett vetélkedőkön, szavalóversenyen, kiállításokon nemcsak a szülőket, hanem a falu lakóit is vendégül látták.

Balatonfőkajáron az őszbúcsúztatón, Csajágon a tavasznyitogatón mutatták be tanulóink sokoldalú, színes műsoraikat.

Az egyházi ünnepek sem maradhattak el a gyermekek szolgálata nélkül – reformáció, karácsony, advent, húsvét, pünkösd, családi istentiszteletek.

**5. Fenntartói ellenőrzéseket összefoglaló legfontosabb tapasztalatok**

* a feladatellátás szabályszerűsége a törvényeknek, jogszabályoknak, rendelkezéseknek megfelelő, a határidőket betartják
* a nevelési-oktatási folyamattal közvetlen kapcsolatban álló előírásokat az intézmény maradéktalanul betartja
* az intézményi dokumentumok (naplók, törzslapok stb.) a jogszabályban előírtaknak megfelelően rendelkezésre állnak (a fenntartó az ellenőrzés során a 4. osztályosok nyilvántartását kérte számon); az E-napló bevezetése támogatható
* a tanulói eredményeket folyamatosan mérik és értékelik, az OKM intézkedési tervben leírtakat megvalósítják
* a tanulói motiváció és a tanórai fegyelmezettség érdekében tett javaslata KIP megismerésére támogatható
* a nyilvántartási rendszer (KIR) adatait folyamatosan ellenőrzik
* a továbbképzési rendszer működtetését az intézményvezető felelősen végzi
* a balesetvédelmi, munkavédelmi szabályok a munkatársakkal és diákokkal ismertetve van
* a gyermekbalesetek megelőzésére az intézményben a szükséges intézkedések megtörténtek, a gyermekek, a szülők a tájékoztatásokat, a házirendet megkapták
* az elsősegély-ellátás biztosítására a megfelelő személyek és eszközök rendelkezésre állnak
* a nevelő-oktató munka biztonságos és egészséges feltételeinek megteremtése megtörtént
* a gazdálkodás törvényes keretek között folyik
* a vezető a humánerőforrással való gazdálkodást a lehetőségeihez képest felelősen végzi
* a működés fenntarthatósága, a működés és a fejlesztés célszerűsége és gazdaságossága az egyes erőforrások (munkaerő, tárgyi eszközök, készletek stb.) működésének hatékonysága megfelelő
* a törvényi szabályozásnak megfelelően a nevelőtestületben a bérek korrekciója – új besorolások átvezetése, és a kifizetések rendben megtörténtek
* a rendelkezésre álló pénzeszközöket az intézmény vezetése hatékonyan használta fel
* a pénzeszközök felhasználásának költséghatékonysága megfelelő, szakmai indokoltsága megalapozott (iskolabusz, önerős pályázatok)
* az intézményi tanfelügyelet megállapításaira kidolgozott önfejlesztési terv reális és megvalósítható
* Az intézményvezető tanév végi beszámolója igazodik:
	+ az éves munkatervben meghatározottakhoz, valamint
	+ az önértékelési tervben meghatározottakhoz.

A beszámolóban figyelembe vételre kerültek:

* az intézmény működését, tevékenységét meghatározó jogszabályi háttér
* belső intézményi szabályzók
* az intézményben folyó pedagógiai szakmai munka milyenségét jelző értékelések, eredmények.
* a vezetői, munkáltatói jogkör gyakorlását a fenntartó rendelkezése szerint az igazgató gyakorolja és annak adminisztrációját is rendszeresen ellenőrzi.

**6. A fenntartói ellenőrzés tapasztalatai alapján a legfontosabb feladatok**

* A nevelőtestület figyelmét fel kell hívni a naplók naprakészségének fontosságára, ezért támogatni kell az E-napló bevezetését,
* az iskola honlapjának naprakészségét és a szükséges adatokkal való feltöltését folyamatosan meg kell tenni,
* a fenntartónak mindent meg kell tenni annak érdekében, hogy az épületek és udvarok minél biztonságosabbak legyenek
* az elhasználódott iskolai bútorokat folyamatosan cserélni kell
* az OKM eredmények javítása és tanulói lemorzsolódás csökkentése érdekében támogatni kell a KIP megismerését
* a tanulói létszám növekedése érdekében javasolt intézkedéseket támogatni kell
* az infokommunikációs eszközök fejlesztése fontos feladat az adminisztráció precízebb végzéséhez, valamint az IKT eszközök hatékonyabb tanórai és szakköri használatához.